Төсөл

**МОНГОЛ УЛСЫН ИХ ХУРЛЫН ТОГТООЛ**

2018 оны .. сарын ..-ны өдөр Дугаар Улаанбаатар хот

**Хүүхдийн мөнгөн тэтгэмжийн талаар авах зарим арга хэмжээний тухай**

Монгол Улсын Их Хурлын тухай хуулийн 43 дугаар зүйлийн 43.1 дэх хэсгийг үндэслэн Монгол Улсын Их Хурлаас ТОГТООХ нь:

1. Нийгмийн халамжийн тухай хуулийн 13 дугаар зүйлийн 13.1.5-д заасан

хүүхдийн мөнгөн тэтгэмжийг Монгол Улсын хүүхэд бүрт олгох зорилгоор дараахь арга хэмжээ авч хэрэгжүүлэхийг Монгол Улсын Засгийн газар /У.Хүрэлсүх/-т даалгасугай.

1/Хүүхдийн мөнгөн тэтгэмжийг өрхийн мэдээллийн нэгдсэн санд бүртгэгдсэн өрхийн 0-18 хүртэлх насны, хүүхдийн мөнгөн тэтгэмж авах хүсэлт гаргасан хүүхэд бүрт 2018 оны ... сарын ...-ний өдрөөс эхлэн тооцож олгох асуудлыг олон улсын холбогдох байгууллагатай зөвшилцөн, шийдвэрлэх асуудлыг судалж Улсын Их Хуралд танилцуулах

 2/Энэ зүйлийн 1-д заасан хүүхдийн мөнгөн тэтгэмжийг олгоход шаардагдах хөрөнгийг төсвийн ерөнхийлөн захирагчийн 2018 оны батлагдсан төсөвт багтаан зохицуулалт хийж олгох

 3/Хүүхдийн мөнгөн тэтгэмжийг цаашид 2019 оны ... сарын ...-ний өдрөөс эхлэн жил бүрийн улсын төсөвт тусган шийдвэрлүүлэх

Гарын үсэг